**Қазақстан Республикасы Қаржы министрінің «Еуразиялық экономикалық одақ мүше мемлекеттердің ауаумағынан Қазақстан Республикасының аумағына әкелінген тауарларды, соның ішінде оларды қалпына келтіру және құрамдас бөліктердін ауыстыру қызметтердің тізбесін бекіту туралы» бұйрық жобасын қабылдаудың ықтимал қоғамдық-саясм, құқықтың, ақпараттық және өзге де салдарын**

**БАҒАЛАУ**

(бұдан әрі – Жоба)

1. **Қоғамдық-саяси салдарын бағалау:**

Жобаны іске асыру интеграция және теңдік қағидаттарын сақтайтын Еуразиялық экономикалық одақтың қатысушысы ретіндегі Қазақстан Республикасының имиджіне оң әсерін тигізеді. Белгілі бір жөндеу қызметтеріне қосылған құн салығынан босату Еуразиялық экономикалық одаққа мүше мемлекеттермен экономикалық байланыстарды нығайтуға, кәсіпкерлік қоғамдастық тарапынан іскерлік ахуал мен сенімді жақсартуға ықпал ететін болады.

Жоба қоғамдық-саяси тәуекелдерді көтермейді.

**2. Құқықтық салдарын бағалау:**

Жоба Қазақстан Республикасы Салық кодексінің 525-бабы 2-тармағы 1) тармақшасының екінші бөлігін іске асыру мақсатында әзірленді.

Тиісінше, ол Конституцияға және басқа да қолданыстағы нормативтік құқықтық актілерге қайшы келмейді.

Жоба Еуразиялық экономикалық одаққа мүше мемлекеттердің аумағынан Қазақстан Республикасының аумағына әкелінген тауарды қалпына келтіруді, оның құрамдас бөліктерін ауыстыруды қоса алғанда, оны жөндеу жөніндегі қызметтерге қатысты құқықтық айқындықты белгілеуге бағытталған, сондай-ақ мұндай тауарларды импорттау кезінде қосылған құн салығынан босату көзделген, бұл салықтық әкімшілендіру кезінде даулар мен құқықтық қайшылықтардың санын азайтады.

**3. Ақпараттық салдарын бағалау:**

Жобаның ақпараттық салдары орташа деп бағаланады, өйткені бұл жоба Еуразиялық экономикалық одақ елдерінен тауарлар импорты кезінде қосылған құн салығынан босату қағидаларын қабылдауды, сондай-ақ тауарды жөндеу жөніндегі қызметтер тізбесін бекітуді көздейді, осылайша салықтық әкімшілендірудің ашықтығы артады, бұл салық міндеттемелерін ерікті түрде сақтау статистикасын жақсарта алады.

Бұдан басқа, Салық кодексінің нормаларына сәйкес келтіруге байланысты түсіндіру жұмыстарын жүргізу талап етілмейді, қажет болған жағдайда баспасөз релизі ұсынылатын болады.

**4. Өзге де салдарын бағалау:**

Бұл жобаны қабылдау бизнеске, әсіресе көлік пен жабдыққа қызмет көрсету саласында оң әсер етеді, бұл саладағы инвестициялар мен айналымның өсуіне ықпал етуі мүмкін.

Жоба республикалық бюджеттен қосымша шығыстарға әкеп соқпайды, кәсіпкерлік қызметке теріс әсер етпейді.

Басқа салдарлар күтілмейді.

**Қазақстан Республикасының**

**Қаржы министрі М.Такиев**