**Қазақстан Республикасы Қаржы министрінің бұйрығының жобасы «Еуразиялық экономикалық одаққа мүше мемлекеттердің аумағынан Қазақстан Республикасының аумағына әкелінетін тауарларды жөндеу, оның ішінде оларды қалпына келтіру және құрамдас бөліктерін ауыстыру бойынша көрсетілетін қызметтердің тізбесін бекіту туралы»**

(бұдан әрі – Жоба)

**АНЫҚТАМА**

Жоба Қазақстан Республикасы Салық кодексінің 525-бабы 1-тармағы 2) тармақшасының үшінші бөлігіне сәйкес әзірленді.

Жобаны қабылдаудың мақсаты сыртқы экономикалық қызметке қатысушыларға қаржылық жүктемені азайту және Қазақстан Республикасында қызмет көрсету және өңдеуші салаларды дамытуды ынталандыру мақсатында Еуразиялық экономикалық одаққа мүше мемлекеттерден әкелінетін көлік құралдарын және тауарлардың жекелеген санаттарын жөндеудің құқықтық тетігін құру болып табылады.

Күтілетін нәтиже – Еуразиялық экономикалық одақ елдері арасында қазақстандық компаниялардың бәсекеге қабілеттілігін арттыруға ықпал ететін салықтық әкімшілендірудің ашықтығын арттыруға мүмкіндік беретін, оларды қалпына келтіру және құрамдас бөліктерін ауыстыруды қоса алғанда, тауарларды жөндеу рәсімдерін жеңілдету.